ອິນ​ໂດ​ເນ​ເຊຍ ​ສົ່ງ​ເຮ​ລີ​ຄອບ​ເຕີ ​ຊ່ວຍ​ມອດ ໄຟ​ໄໝ້​ປ່າ (ສະໄລລ໌/ວີດີໂອ)
ດັດຊະນີມົນ​ລະ​ພິດທາງອາກາດຂອງ​ສິງກະ​ໂປ ​ໄດ້ຖີບສູງ​​​ຂື້ນ​​​ເປັນ​ປະຫວັດ​ການ ອີກ​ຄັ້ງນຶ່ງ ຄື​ເຖິງລະດັບ 400 ​ໃນ​ຕອນ​ບ່າຍ​ຂອງ​ວັນ​ສຸກມື້​ນີ້
ອິນໂອເນເຊຍ ກໍາລັງສົ່ງເຮືອບິນເຮລີຄອບເຕີ ໄປຊ່ວຍມອດໄຟ ໄໝ້ປ່າ ທີ່ເຮັດໃຫ້ຊາວສິງກະໂປພາກັນຫາຍໃຈຍາກ ຍ້ອນຄວັນ ໄຟໜາຕຶບເປັນປະຫວັດການ ເປັນມື້ທີສາມລຽນຕິດ ພ້ອມໆກັບການໃຊ້ເຮືອບິນເຮຣີຄອບເຕີເພື່ອຊ່ວຍມອດໄຟແລ້ວ ໃນອີກສອງສາມ ມື້ຂ້າງໜ້າ ກໍຈະມີການນຳໃຊ້ເຮືອບິນຊ່ວຍເຮັດ ໃຫ້ເກີີດເມກເຝື້ອ ໃນຄວາມພະຍາຍາມຢ່າງແຮງ ເພື່ອໃຫ້ເກີດ ຝົນຕົກລົງມາ ໃສ່ໄຟທີ່ກໍາລັງໄໝ້ຢູ່ນັ້ນ ດັດຊະນີມົນລະພິດທາງອາກາດຂອງສິງກະໂປ ໄດ້ຖີບສູງຂື້ນ ເປັນປະຫວັດການ ອີກຄັ້ງນຶ່ງ ຄືເຖິງລະດັບ 400 ໃນຕອນບ່າຍຂອງວັນສຸກມື້ນີ້ ຊຶ່ງເປັນລະດັບທີ່ເປັນ ອັນຕະລາຍຮ້າຍແຮງຕໍ່ຜູ້ຄົນ ທີ່ມີບັນຫາກ່ຽວກັບການຫາຍໃຈ ບາງເຂດທີ່ຕັ້ງຢູ່ ໃກ້ຄຽງຂອງມາເລເຊຍ ກໍໄດ້ຮັບຜົນກະທົບຈາກສະພາບອາກາດທີ່ເປັນອັນຕະລາຍດັ່ງກ່າວເຊັ່ນດຽວກັນ ນາຍົກລັດຖະມົນຕີ ສິງກະໂປ ທ່ານ Lee Hsein Loong ກ່າວໃນວັນພະຫັດ ວານນີ້ວ່າ ຄວັນໄຟຊຶ່ງເລີ້ມລົບກວນສິງກະໂປໃນວັນຈັນຜ່ານມາ ອາດຍັງຈະດຳ ເນີນຕໍ່ໄປ ຈົນເຖິງທ້າຍລະດູແລ້ງ ຂອງເກາະ Sumatra ໃນອິນໂດເນເຊຍ ຄືຈົນຮອດເດືອນກັນຍາຫລືຕຸລາ ຫົວໜ້າຄຸ້ມຄອງສິ່ງແວດລ້ອມແຫ່ງຊາດ ຂອງສິງກະໂປ ທ່ານ Andrew Tan ໄດ້ຮຽກ ຮ້ອງໃຫ້ອິນໂດເນເຊຍ ຈົ່ງເອົາ “ມາດຕະການແບບເດັດຂາດ” ຕໍ່ບັນດາ ບໍລິສັດ ທີ່ສົງ ໄສວ່າ ຈູດປ່າຢູ່ທີ່ເກາະ Sumatra ຊຶ່ງເປັນທາງອອກຖືກທີ່ສຸດໃນການບຸກເບີກໜ້າ ດິນເພື່ອການປູກຝັງ